Bestemmelser som ikke selv viser til slike eksterne vurderingstema kan bli forstått som rettslige standarder. Grunnloven § 105 om krav om full erstatning ved ekspropriasjon oppfattes som et krav om at erstatningen ikke er urimelig lav og forbudet i Grunnloven § 97 mot tilbakevirkende lover oppfattes som et forbud mot lover som medfører urimelig inngrep i eksisterende formuerettslige posisjoner. På strafferettens område oppfattes imidlertid forbudet mot tilbakevirkende lover som absolutt.